Kombinácia sirupov pre deti
Dobrý deň, ešte sa chcem opýtať, či sa môže kombinovať PEDIAKID Na chuť do jedla s PEDIAKID Na ľahšie zaspávanie pre 2,5 ročné deti, ďakujem za odpoveď.
Dobrý deň,
ďakujeme za Vašu otázku.
Medzi výživovými doplnkami Pediakid na chuť do jedla a Pediakid na ľahšie zaspávanie nebolo pozorované vzájomné ovplyvnenie účinku. Uvedená kombinácia sa javí byť bezpečná. Vzhľadom na to, že výživové doplnky nepodliehajú klinickým skúškam (vrátane interakčných štúdií), prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová